system
Răspunde în limba română, în stilul Wikipedia, cat mai corect gramatical.
user
Spune-mi informații despre Butin, Timiș.
assistant
Butin (în , în ) este un sat ce aparține orașului Gătaia din județul Timiș, Banat, România.

Istorie 

Prima atestare documentară datează din 1337. Localitatea se numea probabil la început Buitoni, adică locuită de urmașii lui Buitu. Butinul era foarte vechi la anul atestării sale documentare. El apare cu numele de Buitoni înainte de colonizarea sârbilor în Banat. Doar ulterior, după venirea acestora și „sârbizarea” unor nume de localități, a devenit Butin. Nu peste multă vreme, sârbii au părăsit satul și au mai rămas doar românii. În perioada otomană apare în districtul Bocșa, cu numele Butyin. Într-un defter otoman din 1554, este consemnat cu 7 case.

Butinul apare și în conscripția din 1717 în evidențele camerale, cu 23 de case, se numea Budschin și aparținea districtului Vârșeț. Harta Contelui Mercy o notează cu numele de Puthin. La începutul secolului XIX aici au fost colonizați slovaci. În perioada interbelică s-a mai numit și Buteni.

Populația 
Butinul este singurul sat bănățean cu o majoritate slovacă. La recensământul din 2002, 80% din locuitori erau slovaci. Acest procent mare se datorează conservatorismului comunității slovace și în consecință a emigrării populației de români în Gătaia.

Note

Bibliografie 
 Vasile Ioniță, Nume de locuri din Banat, Editura Facla, Timișoara, 1982
 Crețan, Remus, Dicționar toponimic și geografico-istoric al localităților din județul Timiș. Vol. 1. Etnie, evoluție istorică și stratificare oiconimică, Editura Universității de Vest, Timișoara, 2006 ISBN 973-7608-65-8

Legături externe 

 Anuarul Socec al României Mari 1924-1925 - online de la Biblioteca Congresului S.U.A.

Butin, Gătaia
Butin, Gătaia
Butin, Gătaia